**28.12.2024(2).**

**E-pasta nosaukums**

Aptieku apziņošana

**E-pasta teksts**

Ņemot vērā, ka no 01.01.2025. stājas spēkā Ministru kabineta noteikumi Nr.803 “**Noteikumi par zāļu cenu veidošanas principiem’**un 17.5 punkta prasības nosaka, ka  papildus zāļu cenai aptieka iekasē maksu par farmaceita pakalpojumu, atjaunojām arī apmācību instrukcijas, kuras nosūtam pielikumā. Tās būs nopublicētas arī E-veselībā.

**Būtiskākie jauninājumi**, kas jāņem vērā no 01.01.2025., atprečojot receptes:

1. Papīra recepte tiek atprečota **vienreiz**, tiek piemērota FP maksa.
2. E-veselības sistēmā **ir iespējams** atprečot **elektroniski izrakstītās** **receptes jaundzimušajam un ārzemniekam**, līdz ar to, ja integratora sistēma to nenodrošina, **farmaceitam jāpieslēdzas** E-veselības sistēmai un jāveic šo recepšu atprečošana E-veselības sistēmā.
3. E-veselības sistēmā **ir iespējams** elektronizēt **papīra** **receptes (parastās un īpašās recepšu medikamentu) jaundzimušajam un ārzemniekam**, līdz ar to, ja integratora sistēma to nenodrošina, **farmaceitam jāpieslēdzas** E-veselības sistēmai un jāveic šo recepšu atprečošana E-veselības sistēmā.
4. **Nereģistrēto medikamentu** elektroniski izrakstītās receptes (parastās) tiek atprečotas E-veselības sistēmā, ja to nenodrošina integratora sistēma. Jāņem vērā, ka farmaceitam atprečojot nereģistrēto medikamentu recepti, jāveic atzīmē izsniegšanas ziņojumā izvēlnes rūtiņā Nereģistrētais, lai **korekti aprēķinātu** FP maksu.
5. **Nereģistrēto medikamentu īpašās** papīra receptes **elektronizē VIS.**
6. Atprečojot receptes (papīra un elektroniski izrakstītās) **trūcīgām personām vai patvēruma meklētājam**, veic izsniegšanas ziņojumā atzīmi izvēlnes rūtiņā Trūcīgā/patvēruma meklētājs, ja klients uzrādījis izziņu  vai dokumentu par šo statusu (kā līdz šim). FP maksu 100% maksā valsts.
7. FP maksa **netiek piemērota** receptēm, uz kurām izrakstītas bezrecepšu zāles vai pagatavojamās zāles.
8. Atprečojot recepti no ieslodzījuma vietas darbiniekam, kurš aptiekā saņem ieslodzītā recepšu medikamentus, izsniegšanas ziņojumā jāveic atzīme izvēlnes rūtiņā Ieslodzītais, lai korekti aprēķinātu FP maksu. Ja integratora sistēma to nenodrošina, **farmaceitam jāpieslēdzas** E-veselības sistēmai un jāveic šo recepšu atprečošana E-veselības sistēmā. FP maksu 100% maksā pacients.

